管遹羣

管遹群（），字兆籛，號椒軒，江蘇省常州府陽湖縣，清朝政治人物。

 生平 
道光三年（1823年）進士，授户部主事，荐升郎中，隨繳廣東瑤民起事，賞戴花翎。道光十四年（1834年）京察一等，授貴州糧儲道。翼日，特調湖南鹽法道，遷長蘆鹽運使。道光十七年（1837年），升江西按察使，道光十九年（1839年）安徽布政使，因任運使時事革職。道光二十一（1841年）年九月，特旨賞六品頂戴，赴浙江籌辦軍糧。次年，署布政使。次年，授安徽按察使，改浙江布政使。八月，升浙江巡撫，同年因積勞暴卒。清康熙三十四年刻本《武進陽湖縣志》，22卷，57-58：管遹群，字兆籛，號椒軒，道光三年進士，授户部主事，洊升郎中，隨辦廣東猺匪，賞戴花翎，京察一等，授貴州糧儲道。翼日，特調湖南鹽法道，遷長蘆鹽運使，升江西按察使，安徽布政使，以任運使時事革職。二十一年九月，特旨賞六品頂戴，赴浙江辦揚威將軍糧臺。明年，署布政使。又明年，授安徽按察使，浙江布政使。八月，遂擢浙江巡撫。其在户部，主山東司稿，山東司筦天下鹽利。時值兩淮奏罷鹽政芟浮費招販商遹群因草奏議行。故山貴州，調湖南，遷長蘆，皆任鹽事。任皖藩時，值大水，驛路多没，而海氛侵江浙，調兵不得陸行，遹群令改水道，軍行乃速。其出司浙江糧臺，法乾隆時回疆軍需，力除浮冒，無大帥印文，勿假借。時七省皆設重防而艱於餉，遹群調劑盈盧，使軍食無絀。總督劉韻珂倚重之，奏緩陛見，遂不期月而有撫浙之命。因奏善後十七事情，潛抑狡思，上尊國體，手治官書，恆夜分不寢，以勞得暴疾卒。遹群嘗言，理煩如治絲，惟靜可以釋紛。又以南人脆弱，思復明戚繼光軍制，以振起之顧。撫浙日淺，所志皆未及條晝施行。國史有傳。

參考文獻

Category:常州人
J
Y
Category:清朝戶部主事
Category:清朝戶部郎中
Category:清朝長蘆鹽運使
Category:清朝江西按察使
Category:清朝安徽布政使
Category:清朝安徽按察使
Category:清朝浙江布政使
Category:清朝浙江巡撫